ตลาดหุ้นยุโรปเปิดตลาดอ่อนตัวลง จับตาประชุมเฟดและบีโอเจ
ตลาดหุ้นยุโรปเปิดตลาดอ่อนตัวลง จับตาประชุมเฟดและบีโอเจ
20 ก.ย. 2559

ตลาดหุ้นยุโรปเปิดตลาดวันนี้อ่อนตัวลง ในขณะที่นักลงทุนต่างรอดูผลการประชุมของธนาคารกลางสหรัฐและธนาคารกลางญี่ปุ่น ซึ่งจัดประชุมขึ้นในวันที่ 20-21 ก.ย. โดยดัชนี Stoxx Europe 600 เปิดอ่อนตัวลง 0.2% แตะ 340.54 จุดส่วนดัชนี CAC-40 ตลาดหุ้นฝรั่งเศสเปิดวันนี้ที่ 4,383.31 จุด ลดลง 10.88 จุด, -0.25% ดัชนี DAX ตลาดหุ้นเยอรมันเปิดวันนี้ที่ 10,374.68 จุด เพิ่มขึ้น 0.81 จุด, +0.01%
นักลงทุนทั่วโลกต่างจับตาการประชุมคณะกรรมการกำหนดนโยบายการเงินธนาคารกลางสหรัฐ (FOMC) และธนาคารกลางญี่ปุ่นที่จะเปิดฉากขึ้นในวันที่ 20-21 ก.ย.นี้ โดยนักวิเคราะห์ส่วนใหญ่มองว่า ธนาคารกลางสหรัฐ (เฟด) อาจจะยังไม่ปรับขึ้นอัตราดอกเบี้ยในการประชุมครั้งนี้ แต่จะจับตาแถลงการณ์การประชุมเพื่อพิจารณาแนวโน้มของการปรับขึ้นอัตราดอกเบี้ยในอนาคต